SkyWheel Helsinki

SkyWheel Helsinki on Helsingin Katajanokalla sijaitseva Suomen suurin maailmanpyörä. Sen korkeus on 40 metriä ja eräässä sen vaunuista sijaitsee SkySauna, joka on maailman tiettävästi ainut maailmanpyörässä sijaitseva sauna. Maailmanpyörän omistaa ja sitä operoi SkyWheel Helsinki Oy. 

SkyWheel Helsinki avattiin vuonna 2014 ja sen nimi oli alun perin Finnair SkyWheel. 

Maailmanpyörän on suunnitellut ja rakentanut hollantilainen Dutch Wheels -yritys. Vaunuja maailmanpyörässä on 30, ja maailmanpyörää voi käyttää vuoden ympäri. Yksi kierros kestää noin 12 minuuttia.

Lähteet

Aiheesta muualla 

Helsingin nähtävyydet
Helsingin rakennukset ja rakennelmat
Katajanokka
Maailmanpyörät